ஆதி (ஹிப் ஹாப் ஆதி) நடுத்தர வர்க்கத்துக் குடும்பத்தைச் சேர்ந்த பையன். இசை என்றால் உயிர். அவனுக்கு முரட்டுத்தனமான ஒரு தம்பி. அப்பாவுக்கு (விவேக்) தன் பிள்ளைகள் நன்றாகப் படிக்க வேண்டும் எனப்து ஆசை. அப்பாவின் ஆசைக்காகப் பொறியியல் கல்லூரியில் சேர்ந்தாலும் ஆதிக்கு இசையில்தான் தீவிரமான ஆசை. இடையில், பள்ளிப் பருவத் தோழி நிலாவின் (ஆத்மிகா) மீது காதல். அவளும் அதே கல்லூரியில் வேறு துறையில் படிக்கிறாள். அவள் குடும்பத்தினர் சாதி காரணமாகக் காதலுக்கு எதிர்ப்புத் தெரிவித்து இருவரையும் பிரித்துவிடுகிறார்கள். கனவைத் தேடி யதார்த்தத்தைத் தொலைத்துவிடாதே என்கிறார் அப்பா. ஆதி தன் கனவிலும் காதலிலும் வென்றானா என்பதே கதை.